NBA u 2004. (28/12/04) - 2004-12-27
Tracy McGrady je drugu godinu za redom bio najbolji strijelac lige i to u dresu Orlando Magica, koji je u prošloj sezoni bio iznimno sl
Kraj je godine, svode se računi, izvlače se rezultati, proglašavaju se najbolji i najgori. Krenimo od najmladjih u NBA ligi: Kevin Garnett, košarkaš Minnesota Twolvesa, prvi je put proglašen za najboljeg NBA igrača. On je od 123 moguća glasa dobio 120 i tako nadmoćno pobijedio ispred glavnog suparnika Tima Duncana, koji je prethodne dvije godine bio MVP: Jayson Williams je samo jedan od brojnih NBA igrača čije se ime vuklo po sudskim kronikama. Medjutim, Williams je optužen za najteži zločin – ubojstvo. Sud je odbacio tu optužbu ali ga je proglasio krivim za pokušaj prikrivanja cijelog slučaja. Krilo i branič LA Lakersa, Kobe Bryanta, najviše je, pak, boravio u sudnicama optužen za silovanje jedne djevojke. Njegov je slučaj bio i medijski iznimno eksploatiran tako da je Kobe doista imao tešku godinu iza sebe. Na kraju je tužitelj povukao optužbu protiv Bryanta. Nakon sezone Lakersi su nastavili vlastitu destrukciju: Phil Jasckson je dao otkaz na radno mjesto trenera, Shaquille O`Neal je otišao u Miami, a Kobe je, konačno, postao prvo ime momčadi. Od tog trenutka njih dvojica pune tračerske rubrike, medjusobno se vrijedjajući. No, obojica sjajno igraju u novoj sezoni. Početak nove sezone ostaje upamćen po drami koja se dešavala 19. studenog na utakmici u Detroitu izmedju domaćih Pistonsa i Indiana Pacersa. Do kraja utakmice je ostalo nekih 45 sekundi kada je igrač Indiane, Ron Artest, grubo faulirao Bena Wallacea iz Detroita. Wallace se odlučio na osvetu, nastala je gužva, a Artest je mirno legao na zapisnički stol, sve dok ga netko iz gledališta nije pogodio čašom piva. Nakon toga sve ostaje upamćno kao jedna od najvećih tuča u povijesti američkog sporta. Samo dan kasnije NBA liga je Artesta suspendirala do kraja sezone, Steven Jackson je dobio 30, a Jermaine O`Neal 25 utakmica zabrane igranja. Ben Wallace iz Detroit Pistonsa kažnjen je zabranom igranja na šest utakmica. Upravo traju saslušanja na sudu u Detroitu nakon što je protiv spomenutih igrača, ali i nekoliko navijača, podignuta optužnica za narušavanje javnog reda i mira.